CELEX: 32016D0398
Language: sl
Date: 2016-03-16 00:00:00
Title: Izvedbeni sklep Komisije (EU) 2016/398 z dne 16. marca 2016 o odobritvi dajanja na trg z UV-žarki obdelanega kruha kot novega živila v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2016) 1527)

18.3.2016   
            
            
               SL
            
            
               Uradni list Evropske unije
            
            
               L 73/107
            
         IZVEDBENI SKLEP KOMISIJE (EU) 2016/398
   z dne 16. marca 2016
   o odobritvi dajanja na trg z UV-žarki obdelanega kruha kot novega živila v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2016) 1527)
      
   
   (Besedilo v švedskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Viasolde AB, ki izdeluje opremo za obdelavo z UV-žarki, je 12. februarja 2014 vložilo zahtevek pri pristojnih organih Finske za dajanje na trg z ultravijoličnimi (UV) žarki obdelanega kruha kot novega živila v smislu točke (f) člena 1(2) Uredbe (ES) št. 258/97. Cilj obdelave z UV-žarki je povečati vsebnost vitamina D v kruhu, kar pomeni, da bi se hranilna vrednost kruha bistveno razlikovala od hranilne vrednosti tradicionalno pečenega kruha.
            
         
               (2)
            
            
               Pristojni organ Finske za ocenjevanje živil je 14. marca 2014 izdal poročilo o začetni presoji. V navedenem poročilu ugotavlja, da z UV-žarki obdelan kruh izpolnjuje merila za novo živilo, določena v členu 3(1) Uredbe (ES) št. 258/97.
            
         
               (3)
            
            
               Komisija je 19. marca 2014 poročilo o začetni presoji poslala drugim državam članicam.
            
         
               (4)
            
            
               V 60-dnevnem roku, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori.
            
         
               (5)
            
            
               Komisija se je 13. novembra 2014 posvetovala z Evropsko agencijo za varnost hrane (v nadaljnjem besedilu: EFSA) in jo prosila za dodatno oceno z UV-žarki obdelanega kruha kot novega živila v skladu z Uredbo (ES) št. 258/97.
            
         
               (6)
            
            
               EFSA je 11. junija 2015 v svojem znanstvenem mnenju o varnosti z UV-žarki obdelanega kruha kot novega živila (2) ugotovila, da je kruh, obogaten z vitaminom D2 z obdelavo z UV-žarki, pod predlaganimi pogoji uporabe varen.
            
         
               (7)
            
            
               Znanstveno mnenje torej vsebuje dovolj dokazov, da je z UV-žarki obdelan kruh kot novo živilo v skladu z merili iz člena 3(1) Uredbe (ES) št. 258/97.
            
         
               (8)
            
            
               Uredba (ES) št. 1925/2006 Evropskega parlamenta in Sveta (3) določa zahteve glede dodajanja vitaminov, mineralov in nekaterih drugih snovi živilom. Uporabo z UV-žarki obdelanega kruha bi bilo treba odobriti brez poseganja v zahteve navedenega pravnega akta.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Z UV-žarki obdelan kruh, kot je opredeljen v Prilogi I, se lahko da na trg kot novo živilo z največ 3 μg vitamina D2 na 100 g brez poseganja v posebne določbe Uredbe (ES) št. 1925/2006.
   Člen 2
   K poimenovanju na oznakah živil se doda naslednje besedilo: „vsebuje vitamin D, pridobljen z obdelavo z UV-žarki“.
   Člen 3
   Ta sklep je naslovljen na Viasolde AB, Dalstigen 4, SE-262 63 Ängelholm, Švedska.
   
      V Bruslju, 16. marca 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal (2015);13(7):4148.
   
      (3)  Uredba (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (UL L 404, 30.12.2006, str. 26).
   
      PRILOGA
      
         SPECIFIKACIJA Z UV-ŽARKI OBDELANEGA KRUHA
      
      
         Opredelitev:
      
      Z UV-žarki obdelan kruh so kvašen kruh in štručke (brez posipa), ki so obdelani z ultravijoličnim sevanjem po pečenju, da se ergosterol pretvori v vitamin D2 (ergokalciferol).
      UV-sevanje: postopek obsevanja z ultravijolično svetlobo valovne dolžine 240–315 nm za največ 5 sekund z dovedeno energijo 10–50 mJ/cm2.
      
         Vitamin D2:
      
      
                  Kemijsko ime
               
               
                  (5Z,7E,22E)-3S-9,10-sekoergosta-5,7,10(19),22-tetraen-3-ol
               
            
                  Sopomenka
               
               
                  ergokalciferol
               
            
                  Št. CAS
               
               
                  50-14-6
               
            
                  Molekulska masa
               
               
                  396,65 g/mol
               
            
         Vsebnost:
      
      
                  Vitamin D2 (ergokalciferol) v končnem proizvodu
               
               
                  0,75–3 μg/100 g (1)
                  
               
            
                  Kvas v testu
               
               
                  1–5 g/100 g (2)
                  
               
            
         (1)  EN 12821, 2009, evropski standard.
      
         (2)  Izračun za recept.